CELEX: 62020CN0163
Language: sk
Date: 2020-04-16 00:00:00
Title: Vec C-163/20: Návrh na začatie prejudiciálneho konania, ktorý podal Bundesfinanzgericht (Rakúsko) 16. apríla 2020 – AZ/Finanzamt Hollabrunn Korneuburg Tulln

27.7.2020   
            
            
               SK
            
            
               Úradný vestník Európskej únie
            
            
               C 247/7
            
         
      Návrh na začatie prejudiciálneho konania, ktorý podal Bundesfinanzgericht (Rakúsko) 16. apríla 2020 – AZ/Finanzamt Hollabrunn Korneuburg Tulln
      (Vec C-163/20)
      (2020/C 247/11)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesfinanzgericht
      
         Účastníci konania pred vnútroštátnym súdom
      
      
         Žalobca: AZ
      
         Žalovaný: Finanzamt Hollabrunn Korneuburg Tulln
      
         Prejudiciálna otázka
      
      Majú sa článok 18 a článok 45 ods. 1 Zmluvy o fungovaní Európskej únie, článok 7 ods. 1 a 2 nariadenia č. 492/2011 (1), článok 4, článok 5 písm. b), článok 7 a článok 67 nariadenia č. 883/2004 (2), ako aj článok 60 ods. 1 druhá veta nariadenia č. 987/2009 (3), vykladať v tom zmysle, že bránia uplatňovaniu vnútroštátnej právnej úpravy, ktorá stanovuje, že rodinné dávky na dieťa, ktoré sa v skutočnosti trvale nezdržiava na území členského štátu, ktorý vypláca tieto rodinné dávky, ale v skutočnosti sa zdržiava na území iného členského štátu Európskej únie, inej zmluvnej strany Dohody o Európskom hospodárskom priestore alebo Švajčiarska, sa majú upraviť na základe porovnávacej cenovej úrovne zverejnenej Štatistickým úradom Európskej únie pre príslušný štát v pomere k členskému štátu, ktorý vypláca rodinné dávky?
      
         (1)  Nariadenie Európskeho parlamentu a Rady (EÚ) č. 492/2011 z 5. apríla 2011 o slobode pohybu pracovníkov v rámci Únie, Ú. v. EÚ L 141, 2011, s. 1.
      
         (2)  Nariadenie (ES) Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia, Ú. v. EÚ L 166, 2004, s. 1; Mim. vyd. 05/005, s. 72.
      
         (3)  Nariadenie Európskeho parlamentu a Rady (ES) č. 987/2009 zo 16. septembra 2009 , ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia, Ú. v. EÚ L 284, 2009, s. 1.